Richard Myddelton (c. 1508 - 1575)

Gwleidydd o Ddinbych oedd Richard Myddelton (c. 1508 - 1575), a oedd yn fab i Foulk Myddelton, llywiawdwr Castell Dinbych.yba.llgc.org.uk; Y Bywgraffiadur Cymreig Arlein; Llyfrgell Genedlaethol Cymru; adalwyd 19 Medi 2017.

Yn 1542 etholwyd ef yn Aelod Seneddol yn Senedd Lloegr, dros Sir Ddinbych.http://www.historyofparliamentonline.org/volume/1509-1558/member/myddelton-richard-1509-7778

Ymfudodd tri o'i feibion, allan o naw, i Lundain, gan chwarae rhan blaenllaw iawn ym musnes a gwleidyddiaeth y ddinas.Y Gwyddoniadur Cymreig; Gwasg Prifysgol Cymru (2008); gol: John Davies; tud 642. Dilynodd un ohonynt ei dad yn llywiawdwr Castell Dinbych.

Y teulu
Daeth enw'r teulu o Robert Myddelton, mab Rhirid ap Dafydd o Benllyn (1393–1396), drwy ei briodas â Cecilia, aeres Syr Alexander Myddleton o Middleton, pentref bychan ym mhlwyf Llanffynhonwen (Saesneg: Chirbury), Swydd Amwythig gan fabwysiadu cyfenw ei wraig. Saif y pentref oddeutu milltir o ffin bresennol Cymru a Lloegr. Bu gan eu disgynyddion swyddi o dan y Goron, yn Sir Ddinbych a symudodd tri o feibion Richard Myddelton (c. 1508-75) i Lundain. Ymhlith y mwayf adnabyddus o'r teulu y mae:

 Syr Thomas Myddelton (1550 - 1631), Arglwydd Faer Llundain
 Syr Hugh Myddelton (1560 - 1631), peirinnydd y New River
 William Midleton (c. 1550 - c. 1600) neu 'Gwilym Canoldref', bardd, fforiwr a milwr.
 Syr Thomas Myddelton (1586 - 1666) o'r Waun ac yna Wrecsam a Chastell Rhuthun; mab Arglwydd Faer Llundain (uchod). Arweiniodd luoedd y Senedd yn y gogledd-ddwyrain. 
 Thomas Myddelton (c. 1624 - 1663) a wnaed yn farwnig yn 1660 am ei wasanaeth i'r Goron.

Daeth y llinach wrywaidd i ben yn 1796.Y Gwyddoniadur Cymreig, Gwasg Prifysgol Cymru; tud. 642; gol. John Davies; adalwyd 19 Medi 2017.

Cyfeiriadau

Y Bywgraffiadur Arlein; Llyfrgell Genedlaethol Cymru.

Categori:Teulu Myddelton
Categori:Genedigaethau 1508
Categori:Marwolaethau 1575
Categori:Pobl o Ddinbych
Categori:Pobl o Oes y Tuduriaid
Categori:Aelodau Cymreig Senedd Lloegr 1541-1707
Categori:Gwleidyddion yr 16eg ganrif o Gymru
Categori:Gwleidyddion yr 17eg ganrif o Gymru